Author: daniela.lehocka
Last saved by: Eva Masárová
Company: Hewlett-Packard Company

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Mgr. Eva Masárová,
Pracovisko: | Odbor mládeže a komunitárnych programov Ministerstva školstva, vedy, výskumu a športu SR,
Pracovné zaradenie: | Riaditeľka odboru

Znalosť jazykov:

Titul, meno a priezvisko:
Pracovisko:

Pracovné zaradenie:
Znalosť jazykov:

Aj, Rj

Mgr. Peter Kupec
Iuventa – Slovenský inštitút mládeže; NA programu Mládež v akcii
projektový manažér
Aj,

2.	Zahraničná pracovná cesta:
Štát: | Srbská republika
Mesto: | Subotica
Vykonaná v doch: | 02. – 05. 11. 2011
Prijímajúca organizácia: | Ministerstvo mládeže a športu Srbskej republiky
Účel cesty: | účasť na 11. Ročníku Mládežníckeho fóra Stredoeurópskej iniciatívy na tému“ Úloha informácii v kontexte mládežníckej politiky“
Spôsob financovania: | náklady hradilo MŠVVaŠ SR
3.	Rámcový program pobytu:
02. 11. 2011	príchod účastníkov a registrácia v mieste ubytovania;
03. 11. 2011    celodenná účasť na podujatí podľa nasledovného programu:
                        1. Otvorenie podujatia
                        2. Úloha a stratégia v oblasti informovanosti mládeže v srbskej republike 
                        3. Úloha a stratégia v oblasti informovanosti mládeže v európskom kontexte
                        4. Vplyv médií na tvorbu a prezentovanie informácii
                        5. Úloha a stratégia v oblasti informovanosti mládeže v iných účastníckych  krajinách ( prezentácie dobrých príkladov)
                        6. Pracovné skupiny ( návrhy a odporúčania pre zvýšenie informovanosti mládeže vo všeobecnom rozmere)
04. 11. 2011    1. Mládež v digitálnej ére, éra nových sociálnych sietí pre komunikáciu
                        2. internet  a sociálne vzťahy v Srbsku
                        3. Práca  nad textom Deklarácie „Úloha informácii v kontexte mládežníckej politiky“ 
05.11. 2011    odchod účastníkov
4.	Stručný priebeh rokovaní 

03.11.2011

V dňoch 02. – 05. 11. 2011 sa v rámci srbského predsedníctva v Stredoeurópskej iniciatíve uskutočnilo pravidelné stretnutie zástupcov vlád a mládeže na podujatí, ktoré sa nazýva Mládežnícke fórum  stredoeurópskej iniciatívy(MF SEI)  a poskytuje zástupcom z radov mládeže členských krajín SEI možnosť diskutovať so zástupcami vlád, zodpovedných za mládež  a vyjadrovať sa k téme, ktorá je vždy aktuálne vybraná predsedajúcou krajinou. Témou tohtoročného ročníka MF SEI bola téma informácii pre mládež a o mládeži v kontexte politiky mládeže. Organizátorom stretnutia bolo Ministerstvo mládeže a športu Srbskej republiky. Stretnutie oficiálne otvorila p. Aleksandra Mitrovič,  a s príhovormi v mene ministerstva vystúpila Snežana Klašnja, zástupkyňa ministerky a generálny tajomník ministerstva Zoran Jovanovič.

2. V tomto bode programu p. Snežana Klašnja informovala prítomných o situácii mládeže v Srbsku, vzniku, rozvoji a stratégii ministerstva mládeže a športu, ktorej súčasťou je aj oblasť informovanosti mladých ľudí, o štruktúre ministerstva, úlohe fondu pre talenty  a medzinárodnej spolupráci, kde vyzdvihla dôležitosť spolupráce so Slovenskou republikou v oblasti prípravy regionálnych stratégii  a spoločných projektov.  V súčasnosti je pred finalizovaním podpis spoločnej dohody o spolupráci v oblasti práce s mládežou.  

3. P. Irena Mikulič, zástupkyňa európskej platformy ERYICA ( Európska sieť mládežníckych informačných a poradenských centier) predstavila jej činnosť a pripravovanú kampaň, ktorú robí ERYICA v spolupráci s RE   na  tému: „Právo mladých na informácie“. Cieľom kampane v budúcom roku bude zvýšiť povedomie o špeciálnej úlohe informácií v živote mladých ľudí, ako nástroja na získanie prístupu k svojim právam čo je zároveň aj  hlavný odkaz kampane.
Keďže o tejto iniciatíve sme boli informovaní aj na pravidelnom stretnutí Výboru pre mládež pri Rade Európy, v Budapešti v októbri, vyvinuli sme kroky na zapojenie sa  slovenskej siete informačných centier na jej realizácii na Slovensku. 
Miloš Milenkovič z EYCA ( Európska karta mládeže ) prezentoval možnosti využitia karty ako nástroja na šírenie informácii medzi mladými ľuďmi, o možnostiach na mobilitu a využívanie rôznych typov diskontov, ktoré karta poskytuje.

4. Žurnalistka p. Ivana Božovič zo Srbského rádia a televízie  (RTS) oboznámila prítomných o metódach z oblasti spravodajstva, ktoré RTS používa na  prezentovanie informácií o mladých ľuďoch vo verejnoprávnom spravodajstve a ťažkostiach, ktoré sú s tým spojené. Prezentácia bola doplnená ukážkami na tému nezamestnanosť, zdravie. Pri tvorbe informácii musí novinár byť neutrálny, používať zrozumiteľný, jednoduchý  a presný jazyk. Prvý obraz (shut) hovorí príbeh, ktorý sa ďalej dopĺňa. V tomto kontexte ma napadla  myšlienka zapojiť umelecké školy formou výzvy na vypracovanie návrhu propagácie pozitívneho príkladu mládeže v médiách. 

5. Zástupcovia z jednotlivých krajín prezentovali stratégie aké sú využívané v konkrétnom štáte pri informovaní mládeže. Za Slovenskú republiku prezentoval Mgr. Peter Kupec – projektový manažér programu EÚ Mládež v akcii  stratégiu, ktorú využíva Národná agentúra Mládež v akcii pri informovaní potenciálnych  aplikantov o finančný príspevok na projekt.
6. V 3 pracovných skupinách účastníci riešili čiastkové úlohy, ktoré boli ďalej rozpracované v texte deklarácie, pričom sa vychádzalo  z potrieb a výziev v oblasti poskytovania informácii. Skupiny následne prezentovali svoje odporúčania.

04.11.2011 

1.  Mladá výskumníčka zo Srbska Gazela Puda prezentovala veľmi zaujímavým a „youth friendly spôsobom „ - mládež v digitálnom svete,  vo svete sociálnych sietí, virtuálneho života, ako hlavného nástroja priestoru pre mladých na komunikáciu a na  poskytovanie  a šírenie informácii medzi mladými ľuďmi. Mladí ľudia využívajú média na vyjadrovanie svojich postojov, zaraďovanie sa do skupín atď. Nové média sú dôležitým nástrojom participácie mladých ľudí na živote spoločnosti, pričom online život je oveľa pestrejší a bohatší ako offline.  

2.  Dalibor Petrovič z fakulty dopravy a dopravného inžinierstva prezentoval v štatistickej rovine  využívanie internetu  a sociálnych sietí medzi mládežou v Srbsku., príčinách,  a rozdieloch v jednotlivých oblastiach komunikácie. Zo štúdie vyšli nasledovné závery:

•	Internet zvyšuje reprodukciu individuálneho sieťovania sa a tiež novej formy socializácie dvomi základnými komunikačnými funkciami: prenášaním, odovzdávaním a tvorením.
•	 Internet zaviedol novú formu spolčovania sa, socializácie
•	 Internet je druh sociálneho rezervoára na obrodu socializácie
Zaujímavé by boli výsledky podobného výskumu v podmienkach SR.

3. Posledným bodom programu bolo pripomienkovanie draftu Deklarácie na tému „Úloha informácii v kontexte mládežníckej politiky“ a jej prijatie.
Účastníci boli rozdelení do dvoch skupín, v ktorých spoločne pripomienkovali návrh textu deklarácie, následne predniesli svoje pripomienky v pléne, kde boli ďalej spracované a prípadne zapracované do textu deklarácie. Po úpravách  bol text  prijatý  všetkými účastníkmi fóra.  Finálny text deklarácie bude predložený na stretnutí ministrov zodpovedných za mládež na schválenie.
Po oficiálnom akte prijatia textu deklarácie účastníkmi, predali usporiadatelia11. ročníka  MF SEI kompetencie na organizovanie ďalšieho ročníka MF SEI 2012 predstaviteľom Ukrajiny, ktorá bude v roku 2012 predsedajúcou krajinou SEI.

05.11.2012
Odchod z rokovania
 
5.	Odporúčané závery:

Prediskutovať s vedením Národnej agentúry Programu mládež v akcii  a so ZIPCEM ( združenie informačných a poradenských služieb) na plánovanom stretnutí  v Prievidzi 24.11. 2011 možnosti využitia  získaných prezentovaných poznatkov. 
T: ihneď 
Z: OMKP

6.  Prehľad prinesenej dokumentácie
Dokumentácia   je uložená na odbore mládeže a komunitárnych programov. 

7.   Prínos ZPC

 Tematika, ktorej bolo venované Fórum mládeže je v súčasnosti veľmi aktuálna a jej realizácia si bude  vyžadovať ďalšiu  úzku spoluprácu zainteresovaných aktérov na národnej aj medzinárodnej úrovni. Informácie, ich úloha v kontexte politiky mládeže a práv na prístup k informáciám je témou, ktorá rezonuje na európskej úrovni. Fórum je miestom, kde je možné vymeniť si skúsenosti, byť inšpirovaný príkladmi z iných krajín. Ako som poznamenala v texte, zaujímavé by boli  informácie o využívaní internetu  a soc,. sieti medzi mládežou v SR o témach a druhoch informácií, ktoré si mladí ľudia medzi sebou vymieňajú. Čo je dobrou témou na niektorú z budúcoročných výziev  v oblasti výskumu mládeže. Účasť zástupcov mládeže umožnila prezentovať situáciu a dobré príklady v SR v tejto oblasti, získať nové nápady a kontakty pre ďalšiu spoluprácu a činnosť.

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasíme so zverejnením správy na internete.

V Bratislave dňa 28. 11. 2011

Správu vypracovali:     Eva Masárová, OMKP
                                      Peter Kupec, Iuventa

Správu schválila:

Kamila Jandzíková, generálna riaditeľka sekcie ďalšieho vzdelávania a mládeže